《送张仲蔚之庆源》
明代·胡应麟

河桥尊酒醉还醒，惆怅离歌薄暮听。五夜芙蓉双剑紫，万山桃李一毡青。

何人帝里酬春雪，有客仙都问岁星。计日子虚天尺五，生徒犹诵太玄经。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。